Alemans

Os **alemans** (en alemán *Deutsche*) son un grupo etnico chermanico nativo d'Europa Central entre os Alpes, a Mar d'o Norte y a Mar Baltica parlants de l'alemán y atras luengas, dialectos y parlas que como o baixo alemán representan un *continuum dialectal* con l'alemán. Son o producto d'a fusión de diferents pueblos chermanicos cuan rematoron as suyas migracions en l'alta Edat Meya, entre os que se trobaban os alamans, que han orichinato o etnonimo global d**alemans'' que se fa servir en aragonés. En [[aragonés medieval]] se denominaba ''alemans'' a toz os habitants d'o [[Sacro Imperio Romano Chermanico]] dende a [[Edat Meya]], manimenos en un proceso historico que desemboca en o contexto actual as poblacions chermanofonas d'os estaus de [[Países Baixos]], [[Belchica]], [[Luxemburgo]], [[Francia]], [[Suiza]] y [[Austria]] y atros territorios chicoz han desarrollato u son en proceso de desarrollar conciencias nacionals diferents y por un regular no se refieren a éls mesmos como alemans. Manimenos si que s'autodenominan alemans as comunidaz chermanofonas d'una gran diaspora que bi ha en atros países d'[[Europa Central]], [[Europa Oriental]], [[America]] y [[Australia]].

== Etnonimo ==

A palabra alemana ''Deutsche'' s'orichina a partir de l'antigo [[alto alemán]] ''diutisc'' (de ''diot'' "pueblo"), referindo-se a lo "lenguache d'o pueblo". No ye claro de tot si a palabra se feba servir como etnonimo en antigo alto alemán. Como sustantivo ''ein diutscher'' en o sentito de "un alemán" ye documentato en [[alto alemán]] meyo dende a segunda metat d'o sieglo XII. En ciertas luengas neolatinas existe u existió una adaptación d'esta palabra alemana, como ''tedesco'' en italiano. En aragonés a palabra **tudesco*' ye documentata en o "*Libro de los fechos et conquistas del principado de la Morea*":


En [[idioma francés|francés]] antigo o termin *alemans* ye preso d'o etnonimo d'os [[alamans|alamanni]], y fue amprato en [[anglés meyo]] a primerías d'o sieglo XIV. A palabra *dutch* ye documentata en anglés dende o sieglo XIV pa dicir a los dialectos chermanicos occidentals (incluindo o [[idioma neerlandés|neerlandés]]) y os suyos parlants.

A l'igual que o francés atras [[luengas romances]] fan servir una denominación derivata d'os *Alamanni* (aragonés "alemans", catalán *alemanys*), pero l'idioma italiano retiene un antigo ampre d'o endonimo, *tedeschi*. En [[idioma norrén antigo|norrén antigo]], [[idioma finés|finés]] y [[idioma estonio|estonio]] prenen a denominación d'o etnonimo d'os [[saxons]].

En as [[luengas eslavas]] os alemans son denominatos němьci (singular němьcь), orichinalment con o significato de "forano, estranchero, un que no charra eslau", esta denominación se fa servir tamién en [[idioma rumano|rumano]] como ampre eslau, encara que os alemans que s'establioron en [[Transilvania]] en os sieglos [[sieglo XII|XII]] y [[sieglo XIII|XIII]] recibioron a denominación de *saşi* ("[[saxons transilvanos|saxons]]").

O termin anglés *germans* existe dende meyatos d'o sieglo XVI, ye basato en o termin *germani* de [[Chulio César]] y [[Tacito]], reemplazó gradualment a *dutch* y *almains*, o zaguero desvinió obsoleto en o sieglo XVIII y o primero encara se fa servir pa denominar a l'[[idioma neerlandés]] y os [[holandeses]].

== Luenga ==


Dica bien dentrato lo [[sieglo XX]], en tot l'ambito alemán y neerlandés s'han charrato un conchunto prou amplo de dialectos chermanicos relacionatos entre éls, formando lo que se conoixe como un contino lingüistico. Iste contino se divide en dos grans arias dialectals: o baixo alemán, a lo norte, y l'alto alemán, a lo sud, deseparatos por a dita [[linia de Benrath]] que marca la muga septentrional d'o [[fenomeno fonetico|fenomeno]] d'a [[segunda mutación consonantica]]. A luenga estándard alemana ye basata en l'alto alemán. Os dialectos se continan parlando hue lo día, encara que en bellas zonas son cuasi extinguitos, mientres que en atras, como Suiza, encara se conservan con muita vitalidat.

Os dialectos y parlas d'este contino lingüistico se desembolicaban con naturalidat. L'apocheu d'o [[baixo alemán]] se desvinió cuan teneba florata a [[Hansa]]. O baixo saxón influyó en a evolución d'as luengas escandinavas. A decadencia d'a Hansa y a creyación d'un estándard alemán cuan a Reforma Protestant significó que encomenzase una diglosia que favoreixió a substitución d'o Baixo Saxón por l'Alto Alemán.

L'alemán (*Hochdeutsch'') ye una mena d'invención culta destinata a estar a luengua escrita y normalizata d'os multiples dialectos. Siempre s'ha preso la traducción d'a Biblia feita por Lutero, basata en o dialecto alto saxón, como una pieza clau en a normativización de l'alemán. Ista normativización se refirmó a la fin d'o sieglo XVIII con as obras d'os que se consideran como clasicos alemans (Goethe, Schiller, Lessing, etcetera.) y fue consolidata con a creyación de l'Imperio Alemán en 1871. Ista unión politica fació posible l'adopción d'una normativa unificata, que con o cambio de sieglo fue acceptata tamién por Austria y Suiza con muit pocas variacions.

Iste modelo estándard ye basato en a luenga utilizata a la fin d'o sieglo XVIII en a cancillería de Saxonia, estando dimpués muit influito por o modelo d'a cancillería de Viena. Respective a la pronuncia, o modelo adoptato fue lo d'o norte, ya que os alemans d'o norte aprendeban o estándard practicament como luenga estranchera, y por ixo lo suyo modelo s'achustaba mas a la ortografía. Asinas, se puet decir que l'alemán estándard actual ye basato en a fabla de Saxonia (sud de l'antiga Republica Democratica Alemana) dimpués d'haber estau muit influita por o modelo de Viena y habendo adotato a pronunciación d'o norte como modelo.

Encara que s'escribiba, l'alemán estándard no prencipió a parlar-se cutianament dica o sieglo XIX, cuan s'introdució obligatoriament en as escuelas. En l'anyo 1898, una comisión d'expertos redactó a "Deutsche Bühnenaussprache" (pronuncia alemana ta o teatro), cosa que suposó lo establimiento d'un estándard de pronuncia.

## Referencias